Σε αντίθεση με την κοινή γνώμη, οι γόβες μπορούν να γίνουν αρκετά άνετες και να συντροφεύσουν τις γυναίκες που επιθυμούν να διατηρήσουν ξεκούραστο το πόδι τους. Για πολύωρη χρήση μέσα στη μέρα, το χοντρό και πιο χαμηλό τακούνι χαρίζουν περισσότερη σταθερότητα στο πόδι, χωρίς να το ταλαιπωρούν. Μη διστάσετε να επιλέξετε γόβες που διαθέτουν μαλακό πάτο. Ο μαλακός πάτος σέβεται την ανατομία του ποδιού, ενώ το προστατεύει από κραδασμούς.
Ένας ακόμη παράγοντας που θα πρέπει να λάβετε υπόψη σας είναι η επιλογή του κατάλληλου μεγέθους του παπουτσιού. Η σωστή εφαρμογή είναι ιδιαίτερα σημαντική.  Ο λόγος; Αν το νούμερο του παπουτσιού δεν είναι το σωστό, ενέχει ο κίνδυνος το πόδι να κουραστεί αρκετά εύκολα. Πιο αναλυτικά, σε ένα μεγαλύτερο νούμερο, το πόδι δε θα είναι σταθερό, με αποτέλεσμα να “φεύγει” το παπούτσι. Αντίθετα, σε ένα μικρό νούμερο, οι γόβες θα “πιέζουν” το πόδι. Το αποτέλεσμα θα είναι πόνος, κουρασμένη αίσθηση, και πιθανή εμφάνιση πληγών.